Saya mau tau Kerjaya dari Senarai pengkaji Islam dari Barat. Jelaskan dalam bahasa melayu

Patricia Crone mendapat pendidikan di Universiti London dan bekerja sebagai pakar Sejarah Islam di Universiti Oxford dan Universiti Cambridge dan beberapa institut pengajian berprestij di Amerika Syarikat.

Crone bersama seorang ahli sejarah, Michael Cook menulis buku berjudul Hagarism: The Making of the Islamic World. Buku ini memberi analisis sejarah awal Islam dengan mengkaji hanya karya sezaman yang ditulis dalam bahasa-bahasa Armenia, Yunani, Aramia dan Syriak. Mereka berhujah bahawa jika dilihat dari segi pandangan orang bukan Muslim sezaman, agama Islam hanya merupakan sejenis pemberontakan suku kaum yang menentang Empayar Byzantine dan Empayar Parsi, dan pemberontakan ini berasaskan Judaisme, dan Arab dan Yahudi bersekutu menentang empayar-empayar ini.

Namun, tesis buku ini bukan sahaja ditolak sarjana Barat, malah ditolak kemudiannya oleh pengarang-pengarangnya sendiri.

Crone juga menulis buku Meccan Trade and the Rise of Islam. Dalam buku ini Crone menyatakan hujah bahawa tahap pentingnya Makkah dalam sistem perdagangan pra-Islam diperbesarkan dan, oleh kerana musuh musyrik Nabi Muhammad pernah menanam pokok zaitun, kejadian-kejadian yang berhubung dengan Nabi Muhammad mungkin berlaku di kawasan mediterranean dan bukan di semenanjung Arabia.

Buku ini juga dikecam sarjana Barat. Menulis dalam  Journal of the American Oriental Society ('Jurnal Persatuan Oriental Amerika') RB Serjeant memerikan buku tersebut sebagai "polemik yang bercelaru, tidak masuk akal dan tidak logik, yang dirumitkan lagi oleh ketidakfahamannya berhubung teks bahasa Arab, ketidakfahamannya tentang struktur sosial Arabia, dan memutar belit maksud terang teks purba bagi menyokong hujahnya".